ร้านนี้เป็นร้านคลาสสิคเก่าแก่ของขอนแก่น ขายมาตั้งแต่ผมจำความได้ คุณพ่อบอกว่าขายตั้งกะคุณพ่อยังเป็นเด็ก เมื่อก่อนมีหลายสาขา (เป็นสมาชิกในครอบครัวกระจายตามที่ต่าง ๆ ในเมืองขอนแก่น) แต่ปัจจุบันเหลือสาขาหน้าบ้านหลัก และตลาดเก่าในตอนเช้า (ตลาดเทศบาล 1) 

โรตีร้านนี้มีจุดเด่นตรงที่กรอบ สะอาดมาก อร่อยมาก ไม่เลี่ยน น้ำมันไม่เยิ้ม เนื้อแป้งของร้านนี้ไม่เหมือนร้านอื่นจริง ๆ ครับ มีลักษณะที่ฟูนุ่มแต่กรอบ เอาไปแช่เย็นเก็บไว้กินวันถัดไปก็ยังอร่อย 

ใครมาจากต่างถิ่น ผมแนะนำร้านนี้ครับ อาจจะรอคิวนานหน่อย (เพราะบางคนสั่งที 10 ชิ้น บางคนก็สั่ง 30 ชิ้น) แต่คุ้มครับ 

ตัวโรตีมีทั้งเมนูโรตีกล้วย โรตีไข่ โรตีแป้งคู่ (ซึ่งเมนูก็ไม่ต่างจากร้านอื่น ๆ ) แต่กล้วยร้านนี้ไม่งอมช้ำครับ 
ส่วนนอกจากเมนูโรตีสดแล้วก็ยังมีโรตีกรอบและโรตีมะตะบะด้วยครับ โรตีมะตะบะเนี่ย recommend เลย เท่านี้ไม่พอยังมีกุหลาบยามุน (บ้างก็เรียก กุหลาบยามู) ซึ่งเป็นขนมของอิสลาม ที่ใช้ในงานมงคล ลักษณะจะคล้าย ๆ ทองหยอดทอด แล้วมีนมข้น บอกไม่ถูกครับ แต่อร่อยมาก



